# Správa o výchovno-vzdelávacej činnosti, jej výsledkoch a podmienkach   Materskej školy - Hurbanova 1155, Čadca za školský rok 2023 / 2024

**Správa je vypracovaná podľa Vyhlášky č.435/2020 Z.z**. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

**OBSAH**

**§ 2 Odsek (1) Správa obsahuje:**

a) údaje o škole alebo školskom zariadení v rozsahu:

1. názov,

2. adresu,

3. telefónne číslo,

4. webové sídlo, ak ho má zriadené,

5. adresa elektronickej pošty

6**.** mená a priezviská vedúcich zamestnancov a ich funkcie,

7.mená, priezviská a označenie funkcie členov rady školy alebo rady školského

zariadenia, ak je zriadená

b) údaje o zriaďovateľovi v rozsahu:

1. názov, ak je zriaďovateľom právnická osoba, alebo meno a priezvisko, ak je

zriaďovateľom fyzická osoba,

2. sídlo, ak je zriaďovateľom právnická osoba, alebo adresa trvalého pobytu, ak je zriaďovateľom fyzická osoba,

3. telefónne číslo,

4. adresa elektronickej pošty

c) informáciu o činnosti rady školy alebo rady školského zariadenia a o činnosti poradnýchorgánov riaditeľa školy, ak sú zriadené, najmä počet a dátumy zasadnutí a prijaté uznesenia,

d) počet detí, žiakov alebo poslucháčov,

e) počet pedagogických zamestnancov, odborných zamestnancov a ďalších zamestnancov,f) údaje o plnení kvalifikačného predpokladu pedagogických zamestnancov,

g) informácie o aktivitách a prezentácii školy alebo školského zariadenia na verejnosti,

h) informácie o projektoch, do ktorých je škola alebo školské zariadenie zapojené,

i) informácie o výsledkoch inšpekčnej činnosti vykonanej Štátnou školskou inšpekciou v škole

alebo v školskom zariadení,

j) informácie o priestorových podmienkach a materiálno-technických podmienkach školy alebo

školského zariadenia,

k) informácie o oblastiach, v ktorých škola alebo školské zariadenie dosahuje dobré výsledky,

o oblastiach, v ktorých má škola alebo školské zariadenie nedostatky.

**Odsek ( 2) Ak ide o materskú školu, správa obsahuje aj :**

a) počet detí so špeciálnymi výchovno-vzdelávacími potrebami,

b) počet prijatých detí od školského roka, v ktorom sa správa vypracúva.

**Odsek (5) Správa môže obsahovať aj :**

a) informácie o finančnom zabezpečení výchovno-vzdelávacej činnosti školy alebo školského

zariadenia podľa osobitného predpisu,

c) informácie o spolupráci školy alebo školského zariadenia s rodičmi detí alebo žiakov alebo s inými fyzickými osobami, ktoré majú deti alebo žiakov zverené do osobnej starostlivosti alebo do pestúnskej starostlivosti na základe rozhodnutia súdu, alebo so zástupcom zariadenia, v ktorom je dieťa alebo žiak umiestnený na účely výkonu ústavnej starostlivosti, výchovného opatrenia, neodkladného opatrenia alebo ochrannej výchovy, výkonu väzby alebo výkonu trestu odňatia slobody,

d) iné skutočnosti, ktoré sú pre školu alebo pre školské zariadenie podstatné.

**a) údaje o škole alebo školskom zariadení v rozsahu:**

|  |  |
| --- | --- |
| 1.Názov školy : | Materská škola |
| 2. Adresa školy : | Hurbanova 1155, 022 01 Čadca |
| 3. Telefónne čísla školy : | 041 - 433 41 89, 0910 483 600 |
| 4. Webové sídlo školy : | www.mshurbanova.sk |
| 5. Adresa elektronickej pošty : | mshurbanova1155@gmail.com |
| 6. Mená a priezviská vedúcich zamestnancov a ich funkcie : | Riaditeľka školy : Marta Lejtrichová |
| Zástupkyňa riaditeľky školy : Oľga Belešová |
| Vedúca ŠJ : Janka Dzurinová |
| 7. Mená, priezviská a označenie funkcie členov rady školy alebo rady školského zariadenia, ak je zriadená | Za pedagogických zamestnancov:  1. Tatiana Mrmusová- predsedaRŠ 2. Ing. Jana Murčová  Za nepedagogických zamestnancov: 3. Mária Žatkuliaková  Za rodičov: 4. Mgr. Martina Kováčiková - podpredseda RŠ 5. Lenka Rábiková-Ondrašinová 6. Adriána Poláková 7. Monika Ujváryová  Delegovaní zástupcovia zriaďovateľa: 8. RNDr. Anna Belousovová 9. Ing. Rudolf Cyprich 10. Vladimír Malík / Mgr.Jozef Rucek 11. Peter Zverec |

**b) údaje o zriaďovateľovi v rozsahu:**

|  |  |
| --- | --- |
| 1.Názov zriaďovateľa školy : | Mesto Čadca |
| 2. Sídlo zriaďovateľa | Námestie slobody č.30, 022 01 Čadca |
| 3. Telefónne číslo | Ústredňa : +421 41 433 23 02, +421 41 433 23 09 |
| 4. Adresa elektronickej pošty | sekretariat@mestocadca.sk |

**c) informáciu o činnosti rady školy alebo rady školského zariadenia a o činnosti poradných**

**orgánov riaditeľa školy, ak sú zriadené, najmä počet a dátumy zasadnutí a prijaté uznesenia,**

**Rada školy** má 11 členov, funkčné obdobie RŠ je na roky 2021-2025.Členovia RŠ boli na začiatku školského roka 2023/2024 informovaní o počte prijatých a neprijatých detí k 15.09.2023, s personálno-organizačným a materiálno-technickým zabezpečením materskej školy na školský rok 2023/2024, s aktivitami a činnosťami naplánovanými pre deti, s rozpočtom na rok 2024.

V druhom polroku bol do rady školy zriaďovateľom delegovaný poslanec p. Mgr. Jozef Rucek, ktorý nahradil poslanca p. Vladimíra Malíka. Členovia RŠ boli informovaní o hospodárení MŠ za rok 2023, o finančnej situácii materskej školy pri úhrade faktúr za energie od januára 2024, o žiadostiach zákonných zástupcov o umiestnenie detí do MŠ v školskom roku 2024/2025, o návrhu organizácie materskej školy na šk.r.2024/2025, o prázdninovej činnosti MŠ počas mesiaca júl.

**Pedagogická rada** bola poradným orgánom riaditeľky školy, zasadala 4 krát do roka, riešila pedagogické problémy, zabezpečenie pedagogického asistenta pre dieťa - predškoláka so špeciálnymi výchovno-vzdelávacími potrebami, účinnosť nových zákonov a vyhlášok, povinné aktualizačné vzdelávanie pedagogických zamestnancov, povinné predprimárne vzdelávanie, pokračovanie plnenia povinného predprimárneho vzdelávania ( odklad plnenia povinnej školskej dochádzky). Plnila uznesenia, ktoré vyplynuli z rokovania PR.

**d) počet detí, žiakov alebo poslucháčov,**

Materská škola mala podľa skutočného stavu vykázaného k 15. septembru 2023 : 141 prihlásených detí. Ak sa počas školského roka odhlásilo nejaké dieťa, na uvoľnené miesta sme prijali nové deti.

|  |  |  |  |  |  |  |
| --- | --- | --- | --- | --- | --- | --- |
|  | počet k 15.9.2023 | | | | | |
| detí | tried | priemer detí na  1 triedu | jeden rok pred povinnou šk. dochádzkou | pedagogickí zamestnanci +pedagogický asistent | nepedagogickí zamestnanci |
| MŠ Hurbanova 1155,022 01 Čadca | 141 | 7 | 20,14 | 42 | 17 | 11 |

Počas školského roka 2023/2024  bolo v prevádzke 7 tried v nasledovnom členení :

|  |  |  |  |  |
| --- | --- | --- | --- | --- |
| Trieda | Vek detí | Počet detí k **15.9.2023** | Z toho  integrovaných | Z toho deti pokračujúce v povinnom predprimárnom vzdelávaní |
| č. 1 | 3-4 ročné | 21 | 0 | 0 |
| č. 2 | 3-4 ročné | 20 | 0 | 0 |
| č. 3 | 4-5 ročné | 21 | 0 | 0 |
| č. 4 | 4-5 ročné | 21 | 0 | 0 |
| č. 5 | 4-6 ročné | 21 | 0 | **4** |
| č. 6 | 5-6 ročné | 21 | **1** | **3** |
| č. 7 | 2-3 ročné | 16 | 0 | 0 |
| **Spolu** |  | **141**  ( 65 dievčat, 76 chlapcov ) | **1** | **7** |

V novembri sme prijali 2 deti z Ukrajiny a tak sa navýšil počet detí na 143.

**e) počet pedagogických zamestnancov, odborných zamestnancov a ďalších zamestnancov,**

|  |  |  |  |  |
| --- | --- | --- | --- | --- |
| **Materská škola** | **Počet** |  | **Školská jedáleň** | **Počet** |
| Zamestnanci MŠ: | **23** |  | Zamestnanci ŠJ: | **5** |
| Z toho pedagogickí zamestnanci  (16 učiteliek, 1 pedagogický asistent) | **17** |  | Z toho: |  |
| Z toho nepedagogickí zamestnanci | **6** |  | - kuchárky | 4 |
| Z počtu NZ : |  |  | - vedúca ŠJ | 1 |
| **-** upratovačky | 3 |  |  |  |
| - údržbár | 1 |  |  |  |
| - účtovníčka | 1 |  |  |  |
| - pracovníčka PaM | 1 |  |  |  |

**f) údaje o plnení kvalifikačného predpokladu pedagogických zamestnancov,**

|  |  |
| --- | --- |
| Pedagogickí zamestnanci | 17 |
| Kvalifikovaní | 17 |
| * z toho samostatný pedagogický zamestnanec | 15 |
| * z toho začínajúci pedagogický zamestnanec | 1 |
| * z toho pedagogický asistent | 1 |
| * z toho s 1.atestáciou | 6 |

**g) informácie o aktivitách a prezentácii školy alebo školského zariadenia na verejnosti,**

Kalendár podujatí v školskom roku 2023/2024

|  |  |
| --- | --- |
| Mesiac : | Podujatia na MŠ ( rôzne aktivity s deťmi, súťaže, divadelné predstavenia, hry) |
| **SEPTEMBER** | Zdravé zúbky  Rozvíjanie predčitateľskej gramotnosti - Projekt „Teta Rozprávkárka medzi deťmi“ ( Spolupráca s Kysuckou knižnicou) |
| **OKTÓBER** | Mesiac úcty k starším „Deň starých rodičov“ Svetový deň umývania rúk 15.10. „Medzinárodný deň stromov“ ( 20.10.) – výroba stromov z odpadového materiálu „Svetový deň sporenia 31.10.“ - aktivity na rozvíjanie finančnej gramotnosti na elementárnej úrovni |
| **NOVEMBER** | Deň materských škôl na Slovensku (4.11.) – aktivity k významu a poslaniu materských škôl  Svetový deň behu (5.11.)- pohybové aktivity podporujúce výchovu ku zdraviu a zdravému životnému štýlu  „Postavičky z prírody“- zhotovovanie postavičiek z prírodnín (gaštany, listy, plody, šušky)  Svetový deň televízie (21.11) – mediálne aktivity |
| **DECEMBER** | „Separáčik a Vianoce“- spracovanie odpadového materiálu na výrobu vianočných ozdôb (rozvíjať povedomie o separácii, recyklácii, o správaní sa k životnému prostrediu, o prevencii pred znečisťovaním a poškodzovaním životného prostredia )  Mikulášska besiedka s vianočným divadlom |
| **JANUÁR** | „Snehové hry“ – pohybové hry v rámci Akčného plánu prevencie obezity na roky 2015 – 2025. „Ľadové ozdoby“ –experimentovanie a pokusy (farbenie vody vo formičkách, ponechanie vonku na mraze, kým nezmrznú) |
| **FEBRUÁR** | Medzinárodný deň materinského jazyka (21.2. UNESCO)- multikultúrna výchova  Zapojenie detí do celoslovenskej výtvarnej súťaže„ Vesmír očami detí“  „Školská zrelosť“- beseda rodičov so psychologičkou a učiteľkami zo ZŠ,MŠ  „Fašiangové masky“- karneval |
| **MAREC** | Prednes detských básničiek „Básničkovo“  Deň vody (22.3.) - hry s environmentálnou tematikou  Svetový deň divadla (27.3.) - divadelné predstavenie  „Šiby-ryby“ – súťaž o zhotovenie veľkonočného vajíčka z rôzneho odpadového materiálu |
| **APRÍL** | „Bezpečne do mesta“ - zásady bezpečného správania sa v cestnej premávke Svetový deň zdravia ( 7.4.) a Deň narcisov - aktivity k zdrav. životnému štýlu  Deň Zeme (22.4.) – aktivity s environmentálnou tematikou |
| **MÁJ** | „Chrobáčiky v tráve“ – bádateľské aktivity  Kreslenie farebnými kriedami na chodník Deň slnka (3.5.)  „Pesničky pre mamičky“  „Cvičia všetci škôlkári!“ (cvičenie na školskom dvore podľa hudby a pohybové hry vonku v rámci Akčného plánu prevencie obezity na roky 2015 – 2025). |
| **JÚN** | „Deň športu a kultúry“ - športová olympiáda detí v MŠ ku Dňu detí  „Olympijský deň“ súťaž predškolákov s CVČ Čadca a Olympijským výborom  Rozlúčka predškolákov s MŠ –besiedky s rodičmi |

Deti našej materskej školy sme počas školského roka zapájali do výtvarných súťaží:

* „Vesmír očami detí“ - vyhlásila Slovenská ústredná hvezdáreň v Hurbanove
* „Môj rozprávkový svet“ - vyhlásila Kysucká knižnica Čadca
* „Ja a divadlo“ – CVČ Raková pri príležitosti Palárikovej Rakovej
* „ Keď budem veľký, pôjdem na olympiádu“ - vyhlásilo mesto Čadca ku Dňu športu a kultúry detí a mládeže mesta Čadca pri príležitosti MDD.

**h) informácie o projektoch, do ktorých je škola alebo školské zariadenie zapojené,**

V školskom roku 2023/2024 naša MŠ realizovala vlastné, overené, najmä vzdelávacie projekty, ktoré deťom robili radosť, podporovali predčitateľskú gramotnosť, prevenciu nadváhy a rozvíjali pohybovú aktivitu detí.

|  |  |
| --- | --- |
| **Názov projektu** | **Charakteristika projektu** |
| **„Teta Rozprávkárka v materskej škole“**  (september, máj) | **Tradičný dlhoročný projekt** zameraný na rozvíjanie predčitateľskej gramotnosti. Realizujeme ho viackrát v školskom roku.  Pracovníčka Kysuckej knižnice v Čadci hravou formou cez rôzne motivácie oboznamovala deti s poslaním knižnice, oboznámila ich s novými knihami pre deti, prečítala krátke rozprávky, pomocou bábky uskutočňovala rozhovory s deťmi o ilustráciách a detských spisovateľoch, o písmenkách, ako sa staráme o knihy. Využívala hádanky, krátke básne, riekanky a rečňovanky. |
| **„Cvičíme s tetkou**  **Obezitkou“**  ( počas školského roka) | V rámci Akčného plánu prevencie obezity na roky 2015 – 2025.  Projekt bol zameraný na prevenciu nadváhy a obezity detskej populácie, zvýšenie povedomia o vhodnej výžive a pohybových aktivitách ako prevencie nadváhy a obezity.  Aktivity: rôzne športové hry a pohybové aktivity v rámci výchovno-vzdelávacích činností a pobytu vonku. |
| Rozvojový projekt  **„Čítame pre radosť“** | Vyhlasovateľ: Ministerstvo školstva VVaŠ SR  Projekt bol zameraný na posilnenie pozitívneho vzťahu ku knihám a čítaniu a budovanie čitateľského sebavedomia u detí a mladších žiakov, pričom hlavným cieľom bolo zriadiť alebo doplniť triedne knižnice. |
| **Školské ovocie a Školské mlieko** | Realizácia oboch projektov je v súlade s nariadením vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách v znení neskorších predpisov.  Všeobecným cieľom programu je prispieť k zvýšeniu spotreby ovocia, zeleniny alebo mlieka a mliečnych výrobkov, najmä tých, ktoré sa vyrábajú v regióne, vzdelávanie detí o otázkach, súvisiacich so zdravými stravovacími návykmi a ich vplyv na verejné zdravie. |

**Ďalšie projekty:**

Materská škola sa zapojila do **projektu** čerpania prostriedkov mechanizmu **z Plánu obnovy a odolnosti Slovenskej republiky,**  poskytnutých na individuálny profesijný rozvoj pedagogických zamestnancov a odborných zamestnancov škôl a školských zariadení v roku 2024.

Do inovačného vzdelávania podľa § 55 zákona č. 138/2019 Z. z sa zapojili:

|  |  |  |
| --- | --- | --- |
|  | Meno pedagogického zamestnanca | Názov inovačného vzdelávania |
| 1. | Bc. Birková Daniela | Environmentálna výchova vo vzdelávacom procese |
| 2. | Mgr. Jedináková Kristína | Inovatívne stratégie aktivizujúce rozvíjanie  kritického myslenia |
| 3. | Mrmusová Tatiana | Inovatívne stratégie aktivizujúce rozvíjanie  kritického myslenia  Inovačný, komplexný vzdelávací program pre  materské školy Maško rozvíja  Inovatívne stratégie aktivizujúce vzdelávanie  emocionálnej inteligencie dieťaťa v procese výučby |
| 4. | Ing.Murčová Jana | Inovatívne stratégie aktivizujúce rozvíjanie  kritického myslenia |
| 5. | Samsonová Michaela | Environmentálna výchova vo vzdelávacom procese |
| 6. | Špoková Andrea | Inovatívne stratégie aktivizujúce vzdelávanie  emocionálnej inteligencie dieťaťa v procese výučby  Inovatívne stratégie aktivizujúce rozvíjanie  kritického myslenia |

Za materskú školu bol odoslaný elektronický formulár o absolvovaní a preplatení faktúr za inovačné vzdelávania a prostriedky mechanizmu POO vo forme refundácie, budú MŠ poskytnuté po vykonaní potrebných administratívnych úkonov.

**i) informácie o výsledkochinšpekčnejčinnostivykonanejŠtátnouškolskouinšpekciouv škole**

**alebo v školskom zariadení,**

V materskej škole nebol v školskom roku 2023/2024 vykonaný žiaden druh inšpekcie.

**j) informácie o priestorových podmienkach a materiálno-technických podmienkach školy alebo**

**školského zariadenia,**

Priestorové podmienky školy:

Materská škola má dva veľké pavilóny. V prvom pavilóne sú štyri triedy, v druhom na poschodí dve triedy a na prízemí školská kuchyňa s príslušnými miestnosťami. Pavilóny sú spojené tretím nízkym pavilónom, kde sa nachádza riaditeľňa a siedma trieda . Priestorové podmienky sa nezmenili, zostali rovnaké od r.2004, kedy došlo k zlúčeniu našej materskej školy s MŠ – Martinkov Potok. Vtedy sa vytvorilo sedem tried, tým sa však zmenšili priestory pôvodných tried. Vždy dve triedy využívajú spoločné sociálne zariadenie, umyváreň, detskú šatňu a na odpočinok sa v triedach rozkladajú deťom lehátka. Estetiku spoločných chodieb a priestorov školy zabezpečujú striedavo učiteľky výtvarnými prácami detí a vlastnou tvorbou.

Máme vlastnú školskú kuchyňu, ktorá zabezpečuje stravovanie detí a zamestnancov. Jedlá sa pripravovali v školskej kuchyni, roznášali sa do pavilónov a podávali sa na triedach, nakoľko MŠ nemá samostatnú jedáleň. To si vyžadovalo zvýšenú náročnosť práce kucháriek a dodržiavanie zvýšenej hygieny prostredia. Jedálny lístok bol zostavovaný tak, aby boli dodržané zásady zdravého stravovania a predpísané normy.

Rozhodnutím RÚVZ Čadca z novembra 2023 je kapacita materskej školy 148 detí. Kapacita bola vypočítaná podľa m2 jednotlivých tried.

Pre pobyt vonku sme využívali dva školské dvory. Na nich sa nachádzajú štyri pieskoviská, asfaltové chodníky, ktoré potrebujú nutnú opravu. Ďalej:  priestranná trávnatá plocha, šmýkačka , drevené preliezky-vláčiky, drevené sochy Kubka a Maťka, drevené stoly a lavičky, záhradné domčeky na uloženie hračiek a potrieb pre pobyt vonku.

Materiálno-technické podmienky školy

Nakoľko je MŠ zameraná na environmentálnu výchovu, deti spracovávali vo výtvarných a pracovných činnostiach množstvo odpadového materiálu ( papierové krabice, kartóny z vajec, plastové obaly, fľaše a slamky , trubičky...) a tvorili z nich rozprávkové postavy, dopravné prostriedky a zvieratká. Výtvarný a pracovný materiálu – výkresy, pastelky, farby, ceruzky, kriedy, omaľovánky, tuše, plastelína, farebný a krepový papier, motúziky, drôtiky, koráliky.... bol zakúpený z rozpočtu materskej školy a aj darovaný od rodičov (papier na kreslenie, vianočné balíčky a hračky, formičky do piesku). Škola je napojená na internet, má svoju emailovú adresu a webovú stránku. Na internet je pripojených všetkých sedem tried, aj sedem interaktívnych tabúľ so vzdelávacími programami a zakúpený je antivírusový softwér do všetkých počítačov. Starostlivo sme zvažovali frekvenciu využívania IKT a uprednostňovali sme skôr pohybové aktivity, telovýchovné chvíľky, rôzne zábavné a súťaživé hry. Výpočtovú a rozmnožovaciu techniku sme využívali na kancelárske a metodické účely. Z národného projektu „Vzdelávanie pedagogických zamestnancov materských škôl ako súčasť reformy vzdelávania“ využívame ešte dva počítače , dva digitálne fotoaparáty a tri didaktické pomôcky, ktoré dostala naša materská škola z  MPC Bratislava ešte v roku 2012.

**k) informácie o oblastiach,v ktorýchškolaaleboškolskézariadeniedosahujedobrévýsledky,**

**o oblastiach, v ktorých má škola alebo školské zariadenie nedostatky.**

-podľa SWOT analýzy (silné stránky, slabé stránky, príležitosti a riziká).

**Silné stránky školy :**

- všetky učiteľky spĺňajú kvalifikačný predpoklad vzdelania pre materské školy,

- školský vzdelávací program,

- dostatočný počet učebných, pomôcok a didaktických materiálov, ktoré umožňujú plnohodnotné vzdelávanie na aktivitách s deťmi,

- aktivity s významným vplyvom na výchovno-vzdelávaciu činnosť školy (predčitataľská gramotnosť= projekt Teta Rozprávkárka v materskej škole, Environmentálne hry, Deň zeme,..),

- podporovanie pohybových a športových aktivít v rámci plnenia Národného programu prevencie obezity (Dni športu, zimné športové hry, Športová olympiáda ),

- vysoká zaškolenosť detí pred vstupom do ZŠ z obvodu materskej školy,

- akceptácia vzdelávacích a výchovných zámerov školy zákonnými zástupcami detí,

- dobrá spolupráca so zriaďovateľom, jeho podpora pre predprimárne vzdelávanie v meste,

- sprostredkovanie služieb rodičom z Centra PPPP, ŠPP pri ŠZŠ,

- spolupráca so ZŠ- Rázusova Čadca, CVČ , ZUŠ I.,

- zapojenie sa do triedenia odpadov,

- vlastná školská kuchyňa,

- pripojenie na internet, vybavenie interaktívnymi pomôckami ,

- konzultácie a poradenstvo zamerané na spoluprácu so zákonnými zástupcami detí a eliminovanie výchovných problémov s deťmi,

- záujem zo strany rodičovskej verejnosti o umiestnenie svojho dieťaťa do našej MŠ,

- úspechy našich detí vo výtvarných súťažiach.

**Slabé stránky školy**

- tvorba projektov,

- nedostatok financií na modernizáciu materiálno-technického vybavenia obmedzuje možnosti rozvoja a ďalších inovácií,

- priestorové a materiálno-technické podmienky: je **potrebná oprava asfaltových chodníkov** v areáli MŠ.

**Šance (príležitosti)**

- intenzívnejšie sa venovať problematike formulovania cieľov zo školského vzdelávacieho programu do plánov výchovno-vzdelávacej činnosti,

- podpora celoživotného vzdelávania ( zákon 138/2019Z.z.),

- celospoločenské trendy, rast zamestnanosti, zvyšovanie sociálneho postavenia rodín,

- príležitosť čerpať financie na vzdelávacie projekty z fondov EÚ,

- výmena pedagogických skúseností,

- v maximálnej miere uspokojovať požiadavky našich zákazníkov t. j. rodičov a ich detí,

- prezentácia školy na verejnosti ( www stránka, spolupráca s rôznymi inštitúciami, publikačná činnosť o práci a aktivitách školy)

**Riziká**

- celospoločenské zmeny (vplyv na ceny energií, zvyšovanie nákladov na prevádzku, nedostatok finančných prostriedkov na investície,

– oprava asfaltových chodníkov,

- demografický vývoj (pokles populácie),

- miera nezamestnanosti rodičov v okolí MŠ,

- nepriaznivá ekonomická situácia v niektorých rodinách,

- vplyv iných inštitúcií,

- nedostatok financií na  odmeňovanie pedagogických a nepedagogických zamestnancov.

Výchovno – vzdelávacia činnosť sa realizovala podľa Inovovaného Štátneho vzdelávacieho programu (ŠVP) a Školského vzdelávacieho programu ( ŠkVP) „Pramienok“. Deti získali mnoho poznatkov a osvojili si veľa zručností. Podnecovali sme ich k rozvíjaniu kritického a tvorivého myslenia, využívali sme zážitkové učenie. Dôraz sme kládli na rozvíjanie priaznivej sociálno – emocionálnej klímy. Hodnotenie podľa oblastí:

**Jazyk a komunikácia:**

V oblasti Jazyk a komunikácia sme sa zamerali na rozvoj komunikačných schopností, na správnu artikuláciu, výslovnosť, gramatickú správnosť a spisovnosť jazyka. Problémy s výslovnosťou malo veľa detí. Využívali sme rôzne jazykové hry a cvičenia. Deti vedia rozčleniť a vytlieskať slová na slabiky. Znalosti knižných konvencií sme rozvíjali prostredníctvom rôznych aktivít zameraných na prácu s knihou v detskej knižnici, ktorú má každá trieda. Sú v nej knihy ako leporelá, encyklopédie, ozvučené knižky, knihy s digitálnym perom, knihy s rozprávkami a riekankami. Deti obľubovali maľované čítanie, skladanie slov a viet z písmen podľa vzoru, väčšinu písmen predškoláci už poznali. Podporovali sme počúvanie s porozumením a to denne pri počúvaní rozprávok pred spaním a oddychovaním. Precvičovali sme správnyúchop ceruzky alebo iného kresliarskeho nástroja. V pracovných listoch si deti rozvíjali grafomotorické zručnosti. Na rozvíjaní grafomotorických zručností detí sme využívali aj interaktívnu tabuľu, ktorá sa nachádza v každej triede.

Odporúčania na ďalší školský rok:

* rozvíjať komunikačné kompetencie detí počas celého dňa od ranných hier a hrových činností až po tie popoludňajšie
* efektívne využívať metódy predčitateľskej gramotnosti u všetkých detí (ranný odkaz, metóda lona, maľované čítanie, pojmové mapovanie...)
* zintenzívniť rozvíjanie grafomotorických zručností

**Matematika a práca s informáciami:**

V podoblasti **čísla a vzťahy** boli aktivity zamerané na zisťovanie počtu predmetov v skupine, na riešenie úloh súvisiacich s počtom do desať. Deti manipulovali s predmetmi, pridávali, odoberali, rozdeľovali, určovali viac, menej, rovnako predmetov v skupine. Deti zvládli orientáciu v obore 1-5, 1-10, a v obore do 20. Podoblasť **geometria a meranie** bola využitá pri rozvíjaní orientácie detí v priestore a rovine, pri určovaní polohy objektov pomocou slov a slovných spojení. Deti získali poznatky v súvislosti s plošnými a priestorovými geometrickými tvarmi, porovnávali ich, merali, určovali dĺžku, šírku, výšku. Taktiež určovali polohu a usporadúvali predmety v rade. V podoblasti **logika** boli deťom poskytnuté možnosti na riešenie problémových úloh, vytváranie skupín a na triedenie. Aktivity z tejto podoblasti boli prispôsobované smerom k veku a schopnostiam detí a tiež individuálny prístup učiteľky. V podoblasti **práca s informáciami** boli využívané digitálne pomôcky ako interaktívna tabuľa, počítač, internet, robotická včielka Bee – Bot a Bager, prácu s takýmito pomôckami deti veľmi obľubujú. Problémy u mladších detí ešte pretrvávajú v pravo-ľavej orientácii na ploche papiera a v určovaní polohy ( vpredu, vzadu, pod, za nad).

Odporúčania na ďalší školský rok:

* rozvíjať pravo-ľavú orientáciu na ploche, v priestore, v hrových aktivitách
* zaraďovať aktivity s určovaním poradia a chápania pojmov vpredu, vzadu , vedľa, a predložiek na, pod, za

**Človek a príroda:**

Deti sa naučili rozlišovať rôznorodosť rastlinnej i živočíšnej ríše. Nadobudli poznatky o ľudskom tele v základných anatomických kategóriách, o základných funkciách ľudského tela. Vedia opísať, kde všade sa nachádza voda, aký význam má pre rastliny, živočíchy a človeka. Deti získali základné poznatky o planéte Zem, o vesmíre, o slnku a o mesiaci. Využívali sme metódu zážitkového učenia napr. starostlivosť o vtáky v zime ( sypanie semien do kŕmidiel) a triedenie odpadu. Oblasť možno hodnotiť ako zvládnutú, deti majú veľa poznatkov z internetu, médií, encyklopédií a využívali sme mnoho učebných pomôcok s tematikou prírody.

Odporúčania na ďalší školský rok:

* uprednostňovať zážitkové učenie
* častejšie zaraďovať aktivity s experimentmi a pokusmi

**Človek a spoločnosť:**

Deti dokážu opísať režim dňa, správne použiť pojmy: včera, dnes, zajtra, poznajú ročné obdobia, deň, mesiac, rok narodenia, vymenujú dni v týždni, mesiace v roku, poznajú časové vzťahy dňa. Deti sa vedia orientovať v MŠ, opísať interiér, či exteriér MŠ, väčšina pozná adresu svojho bydliska a dokáže opísať známu trasu podľa orientačných bodov, deti bez problémov opíšu, k čomu nám slúži polícia, lekár, hasiči, obchod, knižnica, pošta... V rámci dopravnej výchovy deti chápu význam dodržiavania pravidiel správania sa chodcov na ceste, vedia, aké nebezpečenstvo hrozí pri ich porušovaní, poznajú rôznorodé dopravné prostriedky, ich spôsob pohybu, význam daných dopravných značiek. Vedia poprosiť, poďakovať, ospravedlniť sa, rešpektovať dané pravidlá primerane svojmu veku, dokážu špecifikovať ľudské vlastnosti – k tomu sme využívali maňušky, divadielko a motivované hry. Naučili sa rešpektovať spoločné pravidlá svojej triedy. Naďalej je potrebné využívať vhodné metódy a stratégie pri podporovaní žiaduceho správania sa detí. Interaktívnu tabuľu sme využívali na sprostredkovanie krás Slovenskej republiky ( Vysoké Tatry, hrady, zámky, jaskyne,...) a tak sme šírili národné povedomie.

Odporúčania na ďalší školský rok:

* posilňovať empatické, prosociálne správanie sa detí navzájom, s rešpektovaním

spoločných pravidiel triedy

* využívať v aktivitách vhodné metódy a stratégie pri podporovaní žiadúceho správania sa detí, s poukázaním na dôsledky nežiadúceho správania u niektorých detí
* opakovať s deťmi správne používanie časových pojmov ( dnes, včera, zajtra, dopoludnia, popoludní, ráno...)

**Človek a svet práce:**

Deti využívali odpadový a rôznorodý materiál pri spracúvaní, modelovaní, výrobe jednoduchých produktov, učili sa pracovať podľa návodu, kresleného postupu, pomenovať si vytvorený výrobok, predmet. Využívali pritom jednoduché nástroje. Učiteľky rozvíjali u detí jednoduché užívateľské zručností: hrabanie lístia v školskej záhrade hrabľami, prenášanie piesku ako sypkého materiálu lopatkami, skrutkovanie, odťahovanie a priťahovanie matíc kľúčom, strihanie nožnicami...

Spoznali pracovnú náplň rôznych profesií a tradičných remesiel (napr. hrnčiarstvo, tkáčstvo, košikárstvo ). Obľubovali námetové hry na lekára, na kuchára, na policajta, na predavača a dobre poznajú ich pracovnú náplň. Deti si rozvíjali elementárne technické zručnosti.Oblasť možno hodnotiť ako zvládnutú primerane v spojitosti s vekom detí.

Odporúčania na ďalší školský rok:

* rozvíjať sebaobslužné zručnosti pri viazaní šnúrok
* zaraďovať viac konštruktívnych činností a tak rozvíjať jemnú motoriku
* podporovať skladanie zo stavebníc pomocou návodu, plánov a kreslených postupov

**Umenie a kultúra:**

V oblasti **hudobnej výchovy** deti prejavovali pozitívny vzťah k hudbe. Obľubujú spev, učenie sa nových piesní, realizáciu rytmického sprievodu s využitím Orffovho inštrumentára, hry na telo, pohybové improvizácie, kde sa podieľajú na vytváraní tanečných choreografií k piesňam, riekankám. Obľubovali vyjadrovanie zážitkov z počúvanej hudby pohybom a výtvarne – tu naplno využili vlastnú fantáziu a tvorivosť.

Vo **výtvarných činnostiach** deti realizovali svoje predstavy. Snažili sme sa u detí podporiť kladný vzťah k výtvarnej výchove a zároveň ho zosúladiť so zmyslom pre estetické cítenie. Podnecovali sme detskú predstavivosť a fantáziu, motivovali dostupnými prostriedkami a metódami. Deti si vyskúšali a spoznali rôzne výtvarné techniky. Okrem kresby a maľby obľubovali rôzne aktivity ako lepenie, vystrihovanie, dotváranie a dopĺňanie kresby iným materiálom ( textilom, korálikmi, farebnými stužkami,...). Mladšie deti ešte nedokážu nakresliť postavu človeka so všetkými časťami tela. Je potrebná neustála motivácia a opakovaná názorná ukážka, individuálny prístup.

Odporúčania na ďalší školský rok:

* upevňovať správnu techniku hry na detských hudobných nástrojoch
* korigovať príliš hlasitý spevácky prejav
* podporovať správny úchop a polohu ruky pri kreslení
* upevňovať správnu techniku strihania a lepenia

**Zdravie a pohyb:**

Deti sa zdokonaľovali v oblasti telesnej zdatnosti. Ovládajú základné pohyby, postoje, techniky, manipuláciu s náčiním primerane veku. Zdokonalili sa taktiež v rámci akrobatických cvičení. Dokážu rytmicky využiť tanečné kroky v súvislosti s hudobným sprievodom. Obľubovali pohybové a súťaživé hry. Naučili sa pomocou nich rešpektovať dané pravidlá. Predškoláci sa naučili používať správnu terminológiu pri vykonávaní zdravotných cvičení. Využívali sme rôzne náčinie a pomôcky, prostredníctvom ktorých si deti zlepšovali hrubú motoriku. Deti sa naučili ako si chrániť svoje zdravie, ako predchádzať ochoreniam, prečo je dôležité zdravé stravovanie sa. V každodennom pobyte v materskej škole si deti osvojili a zdokonalili sebaobslužné činnosti ako obliekanie, vyzliekanie, prezúvanie a základy stolovania (držanie príboru, držanie hrnčeka či poháru pri pití). Zaväzovanie šnúrok robí deťom problémy.

Odporúčania na ďalší školský rok:

* motivovať deti k správnemu prevedeniu zdravotných cvikov
* využívať pohyb a pohybové aktivity vo všetkých vzdelávacích oblastiach

**Odsek 2) Ak ide o materskú školu, správa obsahuje aj :**

**a) počet detí so špeciálnymi výchovno-vzdelávacími potrebami,**

V školskom roku 2023/2024 navštevovalo materskú školu jedno dieťa so špeciálnymi výchovno-vzdelávacími potrebami. Išlo o dieťa v povinnom predprimárnom vzdelávaní. Z finančných prostriedkov, ktoré sú určené pre deti plniace povinné predprimárne vzdelávanie sme k dieťaťu zabezpečili pedagogického asistenta a jeho financovanie.

**b) počet prijatých detí od školského roka, v ktorom sa správa vypracúva**

Do materskej školy bolo v školskom roku 2023/2024 prijatých 45 nových detí.

**Odsek (5) Správa môže obsahovať aj :**

**a) informácie o finančnom zabezpečení výchovno-vzdelávacej činnosti školy alebo školského**

**zariadenia podľa osobitného predpisu,**

* v prílohe : Správa o hospodárení za rok 2023

**c) informácie o spolupráci školy alebo školského zariadenia s rodičmi detí,...**

V adaptačnom období detí sme intenzívne spolupracovali s rodičmi. Zaujímali nás individuality nových detí a ich prispôsobenie sa predškolskému prostrediu. Počas celého školského roka sme vytvárali priaznivú sociálno – emocionálnu klímu pre deti. Budovali sme vzťahy dôvery, empatie, partnerstva a spolupráce medzi učiteľkou a dieťaťom, tiež medzi učiteľkami a rodičmi, ale aj všetkými zamestnancami materskej školy. Spolupráca s rodičmi sa realizovala formou osobného kontaktu najmä pri rannom preberaní a popoludňajšom odovzdávaní dieťaťa zákonným zástupcom detí. Osveta spočívala v objasňovaní významu materskej školy z hľadiska predprimárneho vzdelávania a rozvoja osobnosti dieťaťa predškolského veku - informačné nástenky v každom pavilóne, pre rodičov i verejnosť informácie na našej webovej stránke. Aj v školskom roku 2023/2024 sme konzultovali s rodičmi výchovné pôsobenie na dieťa v záujme riešenia jeho konkrétnych výchovno-vzdelávacích ťažkostí. Dvom deťom, ktoré nezvládli adaptačný proces, sme ukončili dochádzku do MŠ a odporučili návštevu Špeciálno-pedagogickej poradne. Rodičom sme odporúčali služby Centra poradenstva a prevencie ( CPP ) pri testovaní školskej zrelosti. Rešpektovali sme rodičovské kompetencie. Nevyskytli sa problémy ohrozujúce vzťah rodič -materská škola- dieťa. Bol dodržiavaný zákon o ochrane osobných údajov .

**d) iné skutočnosti, ktoré sú pre školu alebo pre školské zariadenie podstatné**

Zakúpili sme:

* nové interaktívne učebné pomôcky
* prekrytie pieskovísk polohovateľnými sieťovinami, ktoré zároveň plnia úlohu tienidla

Nutné opravy:

* **nové asfaltové chodníky v celom areáli MŠ**
* rekonštrukcia detských WC
* výmena podlahy v tr.1, tr.4, tr.5, tr.6, tr.7

Využívali sme spoluprácu s ostatnými vzdelávacími inštitúciami v prospech detí a rodičov:

* Boli to najmä  učiteľky ZŠ- uskutočnili sa vzájomné konzultácie medzi učiteľkami z MŠ a ZŠ- Rázusova, Čadca ohľadom školskej zrelosti
* so psychologičkou Centra PaP Čadca, kde výchovné poradenstvo spočívalo v nasmerovaní rodičov na účinné výchovné postupy a korigovanie ich výchovného štýlu na dieťa a testovanie školskej zrelosti
* Školský úrad v meste Čadca poskytoval odbornú a poradenskú činnosť materskej škole v oblastiach organizácie výchovy a vzdelávania, legislatívy, školského stravovania , pracovnoprávnych vzťahov a pri organizovaní mestských podujatí ( výtvarné a športové podujatia). - Regionálny úrad školskej správy Žilina – odbor školstva , poskytoval odbornú pomoc pri vypĺňaní štatistických výkazov, vydávaní rozhodnutí a o dokumentácii o deťoch so špeciálnymi výchovno-vzdelávacími potrebami.

Aby sme deti nepreťažovali, starostlivo sme zvažovali frekvenciu rôznych aktivít v tomto školskom roku. Väčší priestor vo výchovno-vzdelávacom procese sme opäť venovali spontánnym hrám, hrovým činnostiam a pohybovým aktivitám.

Od začiatku školského roka 2023/2024 po každom prerušení dochádzky dieťaťa do materskej školy v trvaní viac ako päť dni predkladali rodičia písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie. U detí plniacich povinné predprimárne vzdelávanie zákonní zástupcovia povinne ospravedlňovali do sedem dní každý deň neprítomnosti dieťaťa v MŠ, pri ochorení nad 7 dní museli priniesť lekárske potvrdenie.

# Predkladá: Marta Lejtrichová, riaditeľka MŠ.......................................

**Materská škola - Hurbanova 1155, 022 01 Čadca**

**S P R Á V A**

**o výsledku hospodárenia s finančnými prostriedkami za rok 2023**

**Materská škola**

***Podrobné čerpanie finančných prostriedkov za rok 2023***

|  |  |
| --- | --- |
| **P o l o ž k a** | **Suma v Eurách** |
| **VÝDAVKY SPOLU** |  |
| **610 - Mzdy,platy,ostatné os. vyrovnania** | **305 213** |
| 611 - Tarifný plat | 267 823 |
| 612 - Príplatky : z toho | 30 143 |
| – osobný | 9 676 |
| - zmennosť | 2 364 |
| - triednictvo | 4 069 |
| - riadenie | 4 082 |
| - nadčas | 775 |
| - kredity | 8 456 |
| - ostatné | 721 |
| 614 - Odmeny | 7 247 |
| **620 - Odvody do poisťovní** | **110 863** |
| 621 - Poistné do VšZP | 22 403 |
| 623 - Poistenie do ostatných zdrav. poisťovní | 7 363 |
| 625 001 – Na nemocenské poistenie | 4 271 |
| 625 002 – Na starobné poistenie | 42 742 |
| 625 003 – Na úrazové poistenie | 2 444 |
| 625 004 – Invalidné poistenie | 8 901 |
| 625 005 – Poistenie v nezamestnanosti | 3 007 |
| 625 007 – Poistenie do rezervného fondu | 14 501 |
| 627 - Príspevok do DDP | 5 231 |
| **630 - Tovary a služby** | **72 625** |
| 631 001 – Cestovné náhrady | 0 |
| 632 001 - Energie - elektrická energia | 4 680 |
| - tepelná energia | 21 422 |
| 632 002 - Vodné, stočné | 465 |
| 632 003 – Poštové služby | 12 |
| 632 004 – Komunikačná infraštruktúra | 420 |
| 632 005 – Telekomunikačné služby | 711 |
| 633 002 – Výpočtová technika | 710 |
| 633 003 – Telekomunikačná technika | 37 |
| 633 007 – Špeciálny materiál | 0 |
| 633 004 - Prev. stroje, prístroje, zariadenia | 264 |
| 633 006 - Všeobecný materiál | 6 764 |
| 633 009 – Knihy, noviny, časopisy, uč. a komp. pomôcky | 11 242 |
| 633 010 – Pracovné odevy a obuv | 0 |
| 633 015 – Palivá ako zdroj energie | 19 |
| 633 011 - Potraviny | 0 |
| 635 004 – Údržba prev.strojov, prístrojov,... | 347 |
| 635 006 – Údržba budov, priestorov, … | 4 139 |
| 635 009 – Údržba softvéru | 1 579 |
| 637 001 - Školenia, kurzy, porady | 961 |
| 637 004 - Všeobecné služby | 5 170 |
| 637 016 - Povinný prídel do sociálneho fondu | 2 579 |
| 637 014 - Stravovanie(prísp.zamest. na stravov. dospelých osôb) | 9 103 |
| 637 012 – Poplatky, odvody,dane, cla | 538 |
| 637 015 – Poistne (poistenie deti a budovy) | 1 267 |
| 637 027 – Odmeny na základe dohody | 96 |
| 637 035 - Dane | 100 |
| **640 - Bežné transfery** | **3 259** |
| 642 014 - Transfery jednotlivcovi | 829 |
| 642 015 – Na nemocenské | 2 430 |
| 642 013 – Na odchodné | 0 |
| 642 012 – Na odstupné | 0 |
|  |  |

**Príjmy za rok 2023**

|  |  |
| --- | --- |
| **P o l o ž k a** | **Suma v Eurách** |
| 223 002 - Za poplatky za MŠ | 27 090 |
| 292 012 - Z dobropisov (MTS za rok 2022) | 1 684 |
| 311 - Granty (sponzorské – školské ovocie) | 165 |
| **S P O L U** | **32 198** |

Priemerný evidenčný prepočítaný počet zamestnancov v MŠ+ŠJ za rok 2023: 27,5

- fyzické - priemer............................................................................................ 30,4

Riadiacich ..................................................................................................... 3

**Materská škola – Hurbanova 1155, 022 01 ČADCA**

***Správa o plnení rozpočtu za rok 2023***

***M a t e r s k á š k o l a***

|  |
| --- |
| **630 - T O V A R Y A S L U Ž B Y** |
| **632 – Energie, voda, komunikácie – 27 710 €**   * 4 680 € - elektrická energia * 21 422 € - tepelná energia * 465 € - vodné, stočné * 12 € - poštovné služby * 420 € - komunikačná infraštruktúra * 711 € - telekomunikačné služby |
| **633 - Tovar a materiál - 19 036 €**   * 1 011 € - počítač, vysávač, mobilný telefón * 542 € - čistiace, dezinfekčné, hygienické potreby, dezinfekcia, rúška,rukavice,   papierové utierky,...   * 387 € - kompostér * 1 128 € ostatný materiál – lieky do lekárničky, farby na vymaľovanie, štetce,   obrusy na triedy, olej do kosačky, batérie, dekoračné predmety,  náhradné diely na drobné opravy a údržbu, úložné boxy,  sáčky do vysávačov, lišty,  kancelársky materiál – papier, perá, zakladače, zošity, dochádzky detí,  príjmové a výdavkové doklady, knihy došlých faktúr, registr. denník,  tlačivá, tonery,...   * 756 € - predplatné časopisov, magnetické stavebnice, ... * 19 € - benzín do kosačky * 4 708 € - PREDŠKOLÁCI – šk. potreby, papier, pastelky, tonery, korkové tabule,   plachty, uteráčiky, obliečky, poradače,...   * 10 485 € - PREDŠKOLÁCI – interaktívne podlahy , pracovné zošity, učebné   a kompenzačné pomôcky, softvéry k int. podlahám, interaktívne  obrazovky, elektrické strúhadlá, tuli vaky, záťažové prikrývky, koberce,... |
| **637 - Služby – 19 816 €**   * 496 € - poplatky za školenia – profesionálny rozvoj PZ a OZ * 180 € - školenie prvej pomoci * 285 € - vzdelávanie PZ * 2 111 € - pranie posteľnej bielizne * 320 € - výkon technika PO a BOZP * 280 € - pracovná zdravotná služba * 566 € - výkon zodpovednej osoby a ochrana osobných údajov * 471 € - tepovanie kobercov * 588 € - revízia vzduchotechniky * 534 € - revízia hydrantov a HP, ESZ, revízia elektriky * 83 € - výroba políc * 538 € - poplatky banke * 217 € - aktualizácie programu * 9 104 € - príspevok na stravovanie zamestnancom * 1 267 € - poistenie budovy a detí * 2 580 € - prídel do SF * 96 € - zastupovanie počas PN, dohody,... * 100 € - poplatok za odvoz TKO |

1. Materská škola k 31.12.2023 vykazuje záväzky voči zamestnancom MŠ a ŠJ – mzdy a odvody za 12/2023 v sume **43 850,54 Eur.**
2. Rozpočet pre materskú školu z výnosu daní z príjmov mesta na rok 2023 bol **schválený vo výške 454 578 Eur**. Zriaďovateľ nám poskytol dotáciu v sume 427 717,37. Ostatné výdavky sme si dofinancovali z vlastných príjmov – **28 773,94** Eur a z dotácie na predškolákov – **34 102** Eur.
3. Materská škola mala zabezpečenú ABT, BOZP a PO, pracovno-zdravotnú službu dodávateľským spôsobom a faktúry sme rozúčtovali na materskú školu a časť na školskú jedáleň . Výkon technika ABT, BOZP a PO, pracovno-zdravotnej služby bol zabezpečovaný štvrťročne . Zabezpečoval ho p. Gocál, s ktorým máme podpísanú zmluvu. V rámci prác boli vykonávané:

* požiarno preventívne prehliadky
* revízia HP
* kontroly revízií, prehliadok a skúšok
* kontroly stavu bezpečnosti a ochrany zdravia pri práci
* školenie prijatých zamestnancov na zastupovanie počas dlhodobých PN a vypracovanie smerníc o BOZP
* hodnotenia zdravotného rizika a hodnotenie faktorov práce a pracovného prostredia

1. ***Materiálno-technické vybavenie školy***

K 31.12.2023 je materská škola vybavená dostatočným množstvom elektrotechniky na triedach – CD-prehrávače, televízory. K výchovno-vzdelávaciemu procesu môžu učiteľky využívať interaktívne tabule, interaktívne obrazovky s príslušnými softvérmi, učebné a kompenzačné pomôcky a knihy, ktoré postupne dopĺňame novými .

Materská škola má počítače s vybavením - tlačiarne, pripojenie na internet, digitálne fotoaparáty, el. didaktické pomôcky, …… .

Pre pobyt detí vonku sú v areáli MŠ vybudované pieskoviská, preliezky, drevené stolíky, drevené vláčiky.

Máme k dispozícii kosačky, snežnú frézu a iné…

1. ***Zistené nedostatky***

Medzi nevyhnutné opravy, ktorými sa zabráni vzniku ďalších škôd v MŠ patrí:

* dovymieňať detské lehátka na triedach (vyplynulo z kontroly ÚVZ Čadca)
* úprava asfaltových chodníkov na školskom dvore
* výmena podlahovej krytiny v triedach, na schodišti, v šatniach
* výmena vodovodných batérií v umývarkach,
* rekonštrukcia detských WC
* rekonštrukcia WC zamestnancov
* výmena vstupnej brány do areálu MŠ

V Čadci, 15.02.2024

Vypracovala: p. Drdúlová

Marta Lejtrichová

Riaditeľka MŠ

***Školská jedáleň***

***Podrobné čerpanie finančných prostriedkov za rok 2023***

|  |  |
| --- | --- |
| **P o l o ž k a** | **Suma v Eurách** |
| **VÝDAVKY SPOLU** |  |
| **610 - Mzdy,platy,ostatné os. vyrovnania** | **51 201** |
| 611 - Tarifný plat | 48 769 |
| 612 - Príplatky : z toho | 2 112 |
| * osobný | 1 766 |
| - riadenie | 346 |
| 614 - Odmeny | 320 |
| **620 - Odvody do poisťovní** | **18 801** |
| 621 - Poistné do VšZP | 3 806 |
| 623 – Poistné do ostatných zdrav. poisťovní | 1 473 |
| 625 001 – Na nemocenské poistenie | 718 |
| 625 002 – Na starobné poistenie | 7 253 |
| 625 003 – Na úrazové poistenie | 415 |
| 625 004 – Invalidné poistenie | 1 374 |
| 625 005 – Poistenie v nezamestnanosti | 483 |
| 625 007 – Poistenie do rezervného fondu | 2 460 |
| 627 - Príspevok do DDP | 819 |
| **630 - Tovary a služby** | **21 966** |
| 631 001 – Cestovné náhrady | 10 |
| 632 001 - Energie - elektrická energia | 8 357 |
| - tepelná energia | 2 459 |
| 632 002 - Vodné, stočné | 1 397 |
| 632 004 – Komunikačná infraštruktúra | 0 |
| 632 005 – Telekomunikačné služby | 0 |
| 633 002 - Výpočtové technika | 0 |
| 633 004 – Prevádzkové stroje, prístroje, zariadenia | 289 |
| 633 006 - Všeobecný materiál | 2 928 |
| 633 010 – Pracovné odevy, obuv, pracovné pomôcky | 215 |
| 635 004 – Údržba strojov, prístrojov,... | 762 |
| 635 006 – Údržba budov, priestorov | 538 |
| 635 009 – Údržba softwéru | 247 |
| 637 004 – Všeobecné služby | 1 785 |
| 637 016 - Povinný prídel do sociálneho fondu | 447 |
| 637 014 - Stravovanie(prísp.zamest. na stravov. dospelých osôb) | 1 748 |
| 637 035 – Dane ( TKO) | 312 |
| 637 027 – Odmeny na základe dohody | 472 |
| **640 - Bežné transfery** | **674** |
| 642 015 - Na nemocenské dávky | 674 |
| **700 – Kapitálový výdavok** | **0** |
| 713 004 – Nákup prev. strojov, prístrojov, zariadení | 0 |

**Príjmy za rok 2023**

|  |  |
| --- | --- |
| **P o l o ž k a** | **Suma v Eurách** |
| 223 003 - Za stravné | 18 265 |
| **S P O L U** | **18 265** |

* ***Správa o plnení rozpočtu za rok 2023***

1. **Komentár k položkám**

**Š k o l s k á j e d á l e ň**

|  |
| --- |
| **630 - T O V A R Y A S L U Ž B Y (ŠJ)** |
| **632 – Energie, voda, komunikácie – 12 213 €**   * 8 357 € - elektrická energia * 2 459 € - tepelná energia * 1 397 € - vodné, stočné |
| **633 - Tovar a materiál – 3 431 €**   * 1 452 € - dezinfekcie, čistiace,hygienické, dezinf.potreby * 289 € - kuchynský robot * 1 475 € - vybavenie kuchyne – misky,nože, utierky, taniere, poháre,panvica, tonery   do tlačiarne   * 215 € - prac. obuv, pracovné odevy |
| **635 - Údržba - 1 547 €**   * 247 € - údržba programu v ŠJ * 762 € - oprava sporáka * 538 € - oprava a obloženie výťahu |
| **637 - Služby – 4 764 €**   * 312 € - poplatok za odvoz TKO * 80 € - výkon technika Po a BOZP * 56 € - prac. zdrav. služba * 609 € - odber kuchynského odpadu, evidencia odpadu * 132 € - revízia výťahov * 186 € - revízia tlakových nádob * 401 € - kalibrácia teplomerov * 85 € - revízia váh a závažia * 236 € - revízia elektriky * 1 748 € - príspevok na stravovanie zamestnancom * 447 € - prídel do SF * 472 € - dohody ( zastupovanie počas PN) |

1. Školská jeáleň k 31.12.2023 vykazuje záväzky voči dodávateľom v sume **565,83** **Eur.**
2. Rozpočet pre školskú jedáleň z výnosu daní z príjmov mesta na rok 20232 bol **schválený vo výške 84 461 Eur**. Zriaďovateľ nám poskytlo dotáciu v sume 74 377,09. Ostatné výdavky sme si dofinancovali z vlastných príjmov – **18 265,18.**
3. **Materiálno – technické vybavenie**

K 31.12.2023 je školská jedáleň vybavená konvektomatom, dvoma varnými panvicami, elektrickým sporákom, ďalej elektrická pec, 4 chladničky + jedna na vzorky a jeden mraziak, škrabku na zemiaky. Máme k dispozícii mikrovlnku, kuchynské roboty – malý a veľký , krájač zeleniny,…

Materiálne bude ŠJ doplňovaná tak, aby spĺňala podmienky podľa nariadenia vlády SR z 3.5.2006 o podrobnosti a požiadavkách na zariadenia spoločného stravovania a tiež na základe dotácií od zriaďovateľa.

1. **Zistené nedostatky, ktoré by bolo nutné odstrániť v roku 2024:**

* výmena vodovodných batérií
* nerezové regále do skladu
* dvojdrez do kuchyne

V Čadci, dňa 15.02.2024

Vypracovala: p.Drdúlová

Marta Lejtrichová

Riaditeľka MŠ